การประกอบธุรกิจ

ลักษณะผลิตภัณฑ์และบริการ

  ธุรกิจเก็บเงินจากพอร์ตลูกหนี้เช่าซื้อเดิม

ในอดีตที่ผ่านมา บริษัท ดำเนินธุรกิจขายเช่าซื้อสินค้ายี่ห้อ “ไดสตาร์”
ประเภทเครื่องใช้ไฟฟ้าภายในบ้าน เครื่องใช้สำนักงาน รถจักรยานยนต์ และอื่นๆ
พร้อมบริการก่อนและหลังการขายถึงบ้านให้แก่กลุ่มลูกค้ารายย่อยระดับกลาง-ล่าง
ที่อาศัยอยู่นอกเขตเทศบาลในจังหวัดต่างๆ ทั่วประเทศ ต่อมา ณ วันที่ 21 กุมภาพันธ์ 2550 บริษัท
ไมด้า แอสเซ็ท จำกัด (มหาชน) ได้เข้ามาเป็นผู้ถือหุ้นรายใหญ่ของบริษัท
โดยมีสัดส่วนการถือหุ้นร้อยละ 12.95 และทางบริษัท
มีนโยบายหยุดการให้สินเชื่อเช่าซื้อเครื่องใช้ไฟฟ้า และรถรับจ้างสาธารณะ(รถแท็กซี่)
เนื่องจากไม่คุ้มต่อค่าใช้จ่ายในการดำเนินการและเป็นการขจัดความทับซ้อนทางธุรกิจระหว่างบริษัท
กับบริษัท ไมด้า แอสเซ็ท จำกัด (มหาชน) ทางบริษัทจะเก็บเงินจากพอร์ตลูกหนี้เดิมเท่านั้น
โดยอาศัยความร่วมมือระหว่างเครือข่ายของบริษัท ไมด้า แอสเซ็ท จำกัด (มหาชน)
บริษัทจะมีเงินสดจากการเก็บเงินของลูกหนี้ซึ่งจะสามารถลงทุนในธุรกิจอื่นได้

ทั้งนี้
บริษัทจะใช้ระบบการบริหารและจัดเก็บเงินร่วมกับระบบการบริหารและจัดเก็บเงินที่มีประสิทธิภาพของเครือข่ายของบริษัท
ไมด้า แอสเซ็ท จำกัด (มหาชน) และบริษัทเกี่ยวข้องในการจัดเก็บเงินจากลูกหนี้ที่เหลืออยู่
เพื่อให้เกิดประสิทธิภาพมากที่สุด โดย ณ วันที่ 31 ธันวาคม 2552 บริษัท
มียอดลูกหนี้ตามสัญญาเช่าซื้อ/สัญญาเช่าทางการเงินและเงินให้กู้ยืมเท่ากับ 380.23 ล้านบาท
ซึ่งบริษัท มีวิธีการจัดเก็บหนี้ ดังต่อไปนี้

-   หนี้พอร์ตเช่าซื้อรถยนต์

ณ วันที่ 30 มีนาคม 2550 บริษัท ได้ทำสัญญาว่าจ้างบริหารกับบริษัท ไมด้า ลิสซิ่ง จำกัด (มหาชน)
เพื่อติดตามและบริหารหนี้พอร์ตเช่าซื้อรถยนต์ทั้งหมด โดยบริษัท ไมด้า ลิสซิ่ง จำกัด (มหาชน)
จะคิดค่าจ้างในการบริหารจัดเก็บหนี้ 2 ส่วน
ส่วนที่หนึ่งค่าดำเนินการติดตามนำรถยนต์กลับคืนจากลูกหนี้เช่าซื้อค้างชำระเป็นจำนวนเงินคงที่เป็นรายคัน
ส่วนที่สองคิดเป็นอัตราร้อยละของยอดเงินค่าเช่าซื้อรถยนต์โดยยังไม่หักค่าใช้จ่าย
ซึ่งเก็บได้ในแต่ละเดือน

-   หนี้เครื่องใช้ไฟฟ้าส่วนที่บริษัทไม่สามารถเรียกเก็บได้

นอกจากนี้ ณ วันที่ 1 พฤษภาคม 2550 บริษัท ได้ทำสัญญาจ้างจัดเก็บค่าสินค้าและค่าเช่าซื้อกับบริษัท
ไมด้า แอสเซ็ท จำกัด (มหาชน) ในการบริหารจัดเก็บหนี้เครื่องใช้ไฟฟ้าบางส่วนของบริษัท
ซึ่งบริษัทจะพิจารณานำส่วนของลูกหนี้เครื่องใช้ไฟฟ้าที่บริษัทไม่สามารถเรียกเก็บได้ ให้บริษัท ไมด้า
แอสเซ็ท จำกัด (มหาชน) ทำการบริหารจัดเก็บหนี้ ทั้งนี้ บริษัท ไมด้า แอสเซ็ท จำกัด (มหาชน)
จะคิดค่าดำเนินการบริหารจัดเก็บหนี้ใน 3 กรณี กรณีที่หนึ่ง กรณีผู้รับจ้างเก็บค่างวดให้กับบริษัท
จะเรียกเก็บค่าเก็บเงิน เป็นอัตราร้อยละของมูลค่าการเก็บเงิน กรณีที่สอง
กรณีผู้รับจ้างยึดคืนสินค้าให้กับบริษัท จะเรียกเก็บค่ายึดคืนเป็นจำนวนเงินคงที่เป็นรายบัญชี กรณีที่สาม
กรณีผู้รับจ้างตรวจสอบบัญชีทุจริตให้กับบริษัท จะเรียกเก็บค่าตรวจสอบบัญชีทุจริต
เป็นอัตราร้อยละของมูลค่าทุจริตที่ตรวจสอบพบ เฉพาะบัญชีที่มีหลักฐานการทุจริตทางการเงิน เช่น
การแก้ไขจำนวนเงินในใบเสร็จรับเงิน, การใช้ใบเสร็จรับเงินปลอมหรือออกหลักฐานต่าง ๆ
ที่แสดงการรับเงินไว้ให้กับลูกค้า
ซึ่งหลักฐานข้างต้นจะไม่นับรวมถึงหลักฐานที่ได้รับจากการบอกกล่าวหรือหลักฐานการแจ้งความไว้เป็นหลักฐานของลูกค้า

ลูกหนี้ตามสัญญาเช่าซื้อ

ลูกหนี้จากการดำเนินงานของบริษัทและบริษัทย่อย (มูลค่าตามสัญญาเช่าซื้อ) ประกอบด้วยลูกหนี้ 7
ประเภทหลัก ตามรายละเอียดดังนี้

  ------------------------- ------------------ -------- -------- -------- -------- --------
  ประเภทลูกหนี้                ลูกหนี้ตามสัญญาเช่าซื้อ                                       

                            2550                        2551              2552     

                            ล้าบาท              ร้อยละ    ล้านบาท   ร้อยละ    ล้านบาท   ร้อยละ

  อุปกรณ์และเครื่องใช้ไฟฟ้า                                                              

  - รายย่อย                  208.78             34.33    188.73   37.11    133.42   35.09

  - ตัวแทน                   126.72             20.83    121.48   23.88    113.40   29.82

  รถยนต์                                                                            

  - ลูกหนี้สัญญาเช่าซื้อ           174.80             28.74    114.97   22.60    57.46    15.11

  - ลูกหนี้โอนสิทธิตามสัญญาเช่าซื้อ  12.98              2.13     5.36     1.05     1.78     0.47

  - ลูกหนี้ตามสัญญาเช่าทางการเงิน 1.03               0.17     -        -        -        -

  โทรศัพท์สาธารณะ             78.49              12.91    74.21    14.59    70.95    18.66

  เงินให้กู้ยืม*                 5.41               0.89     3.88     0.76     3.22     0.85

  รวมทั้งสิ้น                   608.21             100.00   508.63   100.00   380.23   100.00
  ------------------------- ------------------ -------- -------- -------- -------- --------

หมายเหตุ: เงินให้กู้ยืม คือเงินที่บริษัท ให้ลูกหนี้กู้ยืมเพื่อซื้อสินค้าของบริษัท
โดยมีวัตถุประสงค์หลักเพื่อระบายสินค้าคงเหลือของบริษัท
ที่เหลืออยู่จากการที่บริษัทได้ชะลอและหยุดการดำเนินธุรกิจเช่าซื้อเครื่องใช้ไฟฟ้าและรถยนต์

ธุรกิจให้บริการและผลิตสื่อป้ายโฆษณา

ลักษณะผลิตภัณฑ์ของ บริษัท อควา คอร์เปอเรชั่น จำกัด (มหาชน) (“อควา คอร์เปอเรชั่น”)
(เดิมชื่อบริษัท เจ.อาร์.ดีล จำกัด) สื่อป้ายโฆษณาภายนอกที่อยู่อาศัย (Out of Home Media)
ที่มีความหลากหลายทั้งในด้านรูปแบบ ขนาด สถานที่ติดตั้ง และเทคนิคในการนำเสนอ
เพื่อให้สามารถสนองความต้องการสำหรับกลุ่มลูกค้าเป้าหมายที่แตกต่างกัน
โดยมีจุดติดตั้งครอบคลุมพื้นที่ทั้งในย่านธุรกิจและแหล่งชุมชน ทั้งในเขตกรุงเทพมหานคร
และต่างจังหวัด

ในการประกอบธุรกิจมีรายได 2 รูปแบบ คือ การให้เช่าสื่อป้ายโฆษณา
และการรับจ้างผลิตงานโฆษณา ซึ่งโดยสวนใหญ่ลูกค้าที่ต้องการใช้สื่อโฆษณาของ อควา
คอร์เปอเรชั่น จะให้ อควา คอร์เปอเรชั่น เป็นผู้ผลิตภาพโฆษณาด้วยโดย อควา คอร์เปอเรชั่น
จะส่งผ่านขั้นตอนการผลิตภาพโฆษณาต่อยังบริษัทอื่นเพื่อทำการผลิตงานตามแบบที่ไดตกลงไวกับลูกค้า

รายละเอียดของสื่อป้ายโฆษณาประเภทต่างๆ

-   บิลบอร์ด (Billboard)

บิลบอร์ด (Billboard)
เป็นสื่อป้ายโฆษณาภาพนิ่งที่มีขนาดใหญ่ที่สามารถเข้าถึงสายตาของผู้พบเห็นและกลุ่ม
ลูกค้าเป้าหมายไดเป็นจำนวนมาก เป็นสื่อโฆษณาที่โดดเด่นชัดเจน
และเข้าใจง่ายในเวลาอันรวดเร็ว สามารถเข้าถึงผู้บริโภคและกลุ่มเป้าหมายได้เป็นอย่างดี
ส่วนมากจะพบเห็นได้ในระยะใกล้-ไกล ง่ายแก่การจดจำคุณลักษณะของสินค้า
การผลิตสื่อป้ายโฆษณาในลักษณะ Billboard นั้น
สามารถใช้วัสดุไดหลากหลายเพื่อให้ภาพโฆษณาที่ติดตั้งบน Billboard นั้น
มีความเหมาะสมกับลักษณะสินค้าและสร้างความดึงดูดใจให้แกผู้พบเห็น

-   โครงดาดฟ้าใช้วัสดุตามแบบมาตรฐานอุตสาหกรรมโดยผ่านการคำนวณการรับน้ำหนัก
    การต้านทานแรงลมจากวิศวกรที่มีความชำนาญ และมีประสบการณ์

-   ตัวพื้นป้ายเป็นชิ้นงานต่อเนื่องด้วยวัสดุโลหะและอโลหะ เช่น แผ่นอลูมิเนียม แผ่นสังกะสี
    และแผ่นผ้าไวนิล

-   ตัวอักษรมีทั้งแบบลักษณะตัวกล่องอะคลิริค ตัวกล่องโลหะ หรือกล่องโลหะติดสติกเกอร์
    หรือเขียนลงบนพื้นวัสดุอื่นๆ
    การยึดชิ้นงานระหว่างพื้นป้ายกับตัวอักษรมีทั้งแบบเชื่อมร้อยเป็นน๊อตสกรู

-   ส่วนฐานรากสกัดหาคานรัดด้วยเหล็กเส้นตามแบบแปลนที่วิศวกรได้ออกแบบไว้อย่างเหมาะสมกับการรับน้ำหนัก
    เพื่อความปลอดภัยกับในบริเวณที่ใกล้เคียง

-   อควา คอร์เปอเรชั่น ไดมีการพัฒนารูปแบบโครงสร้างให้มีความหลากหลาย
    เพื่อให้สามารถตอบสนองความต้องการของเจาของสินค้า โดยโครง Billboard
    สามารถแบ่งได้เป็น 3 รูปแบบไดแก โครงสร้างเสาเดี่ยว (Mono Pole),
    โครงสร้างเสาคู (Double Column) และโครงสร้างเหล็กฉากถักใยแมงมุม (Steel
    Truss) ซึ่งโครงสร้างเสาเดี่ยวและโครงสร้างเสาคู
    เป็นรูปแบบป้ายโฆษณาขนาดมาตรฐานที่ใช้เพื่อติดตั้งไดในพื้นที่ ก่อสร้าง ที่จำกัด
    ในขณะที่โครงสร้างเหล็กฉากถักใยแมงมุม ป้ายโฆษณาจะมีขนาดป้ายและการใช้พื้นที่เพิ่มขึ้น
    สำหรับพื้นที่ติดตั้งโครง Billboard เจ.อาร์.ดีล
    ได้ทำสัญญาเช่าพื้นที่ดังกล่าวโดยมีระยะเวลาสัญญาส่วนใหญ่ประมาณ 1-3 ปี

  อควา คอร์เปอเรชั่น มีสื่อป้ายโฆษณาประเภท Billboard แบ่งตามจุดติดตั้ง ณ 31 ธันวาคม
  2552 2551 และ 2550 ดังนี้

  --------------------------------- ------------ ------------ ------------
  จุดติดตั้ง                            จำนวนป้าย                  

                                    ปี 2552       ปี 2551       ปี 2550

  ริมถนนสายหลักในเขตกรุงเทพฯ, ทางด่วน   59           65           42

  ริมถนนสายปริมณฑล                    9            10           8

  ริมถนนสายหลักในต่างจังหวัด             18           18           19

  รวม                               86           93           69
  --------------------------------- ------------ ------------ ------------

นอกจากนี้ ในปี 2552 อควา คอร์เปอเรชั่น ยังมีป้ายโฆษณาขนาดเล็ก ได้แก่

-   Trivision

Trivision เป็นสื่อป้ายโฆษณารูปแบบใหม่ที่เรียกว่า "ระบบ 3 มิติ Tri Vision"
ที่ไดรับการพัฒนาดานเทคโนโลยีจาก Billboard
เพื่อยกระดับประสิทธิภาพในการนำเสนอโดยสามารถนำเสนอภาพนิ่ง 3 ภาพใน 1 ป้าย
ป้ายโฆษณาระบบนี้ ได้รับการพัฒนาให้มีความก้าวหน้าอยู่ตลอดเวลา มีความแม่นยำแน่นอน
และดึงดูดสายตาของผู้ที่ผ่านไปมาได้มากที่สุด
ซึ่งจากการวิจัยพบวาสามารถดึงดูดความสนใจไดดีกวาป้ายที่นำเสนอภาพนิ่ง 1 ป้าย ถึง 4
เทา ปจจุบัน Trivision เป็นสื่อป้ายโฆษณาที่ไดรับความนิยมเป็นอยางมาก
และไดมีการพัฒนาขนาดและรูปแบบแตกต่างกัน
เพื่อให้สามารถติดตั้งและดึงดูดสายตาผูพบเห็นไดอยางเหมาะสมในจุดต่างๆ
และยังเป็นอีกทางเลือกหนึ่งให้ลูกค้าได้มีโอกาสเลือกใช้ให้เหมาะสม กับประเภทของกิจการ

-   Platform Lable

เป็นงานสื่อโฆษณาที่ เพิ่มความสวยงามให้กับตัวอาคาร หรือสถานที่อื่นๆ
โดยใช้วัสดุที่มีความแข็งแรงทนทาน อายุการใช้งานยาวนาน สร้างความโดดเด่น และเป็นที่น่าจดจำ

-   Banner

เป็นรูปแบบของสื่อโฆษณากลางแจ้งอีกชนิดหนึ่งที่ได้รับความนิยม
เพราะมีความสะดวกรวดเร็วในการติดตั้ง และเคลื่อนย้าย ง่ายในการดูแลรักษามีสีสันที่สดใส
เป็นสื่อโฆษณาที่สามารถเข้าถึงลูกค้าได้ทุกจุด และเห็นได้ชัดประหยัดงบประมาณ
เป็นที่นิยมของเจ้าของธรุกิจทั้งใหญ่และเล็ก ใช้วัสดุ ผ้าโทเร ผ้ายามา ผ้าไวนิล ผ้าคูนิล่อน
ใช้เขียนหรือพิมพ์สกรีน

-   Light Box

เป็นสื่อโฆษณาที่เน้นให้เห็นสินค้าหรือบริการนั้น ๆ ในช่วงเวลาค่ำคืน
หรือในสถานที่ในร่มเพราะว่ามีหลอดไฟที่ให้ความสว่างทะลุผ่านอะคลิริค
ซึ่งเป็นจุดสนใจของกลุ่มผู้บริโภคได้อย่างดี สามารถเห็นได้ง่าย ช่วงเวลาค่ำคืนโครงตู้ (FRAME)
เป็นวัสดุประเภทสังกะสีหรือสแตนเลส ภายในเพิ่มแสงสว่างด้วยหลอดฟลูออเรสเซ็นต์

พื้นที่ป้ายใช้แผ่นอะคลิริคหรือไวนิล ตัวอักษรหรือโลโก้อาจเลือกใช้โพลีอะคลิริค (สติกเกอร์)
ซิลค์สกรีน หรือตัดแผ่นสีตามแบบ

-   Neon Light

ผลิตป้ายสื่อโฆษณาประเภทป้ายนีออนดัด (NEON LIGHT)
ซึ่งเป็นสื่อที่ต้องการความโดดเด่นในยามค่ำคืน
ก่อให้เกิดความหลากหลายในด้านสื่อโฆษณาอย่างมากมาย และมีคุณภาพที่มีมาตรฐานตลอดทุกชิ้นงาน
และดึงดูดสายตาของผู้ที่ผ่านไปมาให้ได้มากที่สุด

การจัดหาผลิตภัณฑ์หรือบริการ

ธุรกิจเก็บเงินจากพอร์ตลูกหนี้เช่าซื้อเดิม

นับแต่ปี 2541 กลุ่มบริษัทซื้อสินค้าจากผู้ผลิตและจัดจำหน่ายเพียงรายเดียว คือ บมจ. ไดสตาร์
อิเลคทริก คอร์เปอเรชั่น ซึ่งเป็นผู้ผลิตเครื่องใช้ไฟฟ้าและสินค้าอื่นๆ ภายใต้ยี่ห้อ “ไดสตาร์”
ในประเทศไทยแต่เพียงผู้เดียว เมื่อบริษัทสั่งซื้อสินค้าแล้ว บมจ. ไดสตาร์ อิเลคทริก คอร์เปอเรชั่น
จะดำเนินการผลิตสินค้าตามแผนการสั่งซื้อ
และจัดส่งสินค้าให้แก่สาขาและตัวแทนขายเช่าซื้อตามสถานที่ต่างๆที่ได้กำหนดไว้ทั่วประเทศ ในช่วง
3 ปีที่ผ่านมา ปัจจุบัน บริษัทได้หยุดให้สินเชื่อเช่าซื้อเครื่องใช้ไฟฟ้าและรถรับจ้างสาธารณะ
ทำให้บริษัทไม่มียอดซื้อสินค้าจากผู้ผลิต

ธุรกิจให้บริการและผลิตสื่อป้ายโฆษณา

การจัดให้ไดมาซึ่งผลิตภัณฑเพื่อจําหนาย

ในการจัดหาพื้นที่ติดตั้งและผลิตสื่อป้ายโฆษณาแตละประเภท บริษัทมีการดําเนินการดังต่อไปนี้

(1) ทําการศึกษาและวิจัยเพื่อหาพื้นที่ที่มีศักยภาพในการลงทุนติดตั้งสื่อป้ายโฆษณา
    โดยปจจัยสําคัญที่ใช้ในการประกอบการพิจารณา ไดแก

    -   ปริมาณของยานพาหนะที่วิ่งผ่านพื้นที่

    -   ความดึงดูดสายตาของพื้นที่ติดตั้ง

    -   ความหนาแน่นของป้ายบริเวณพื้นที่ติดตั้ง

(2) เมื่อ อควา คอร์เปอเรชั่น กําหนดจุดติดตั้งสื่อป้ายโฆษณาที่มีศักยภาพไดแลว
    จะติดต่อเชาพื้นที่ เพื่อติดตั้งโครง

(3) หลังจากนั้น
    ฝายวิศวกรรมและกอสร้างจะออกแบบโครงสร้างสื่อป้ายโฆษณาให้เหมาะสมกับพื้นที่โดยไมขัดกับ
    หลักเกณฑการกอสร้างป้ายโฆษณาตามเทศบัญญัติ การควบคุมอาคารของกรุงเทพมหานคร
    หรือหนวยงานของกรมโยธาธิการในท้องถิ่นนั้นๆ

(4) ยื่นแบบขอติดตั้งสื่อป้ายโฆษณาต่อหนวยงานราชการในเขตพื้นที่นั้นๆ

(5) หลังจากแบบโครงรางไดรับการอนุญาตจากเขตแลว อควา คอร์เปอเรชั่น
    จะให้บริษัทผูรับเหมากอสร้างเป็นผูทําการก่อสร้างหรือผลิตสื่อป้ายโฆษณาตามแบบที่ไดรับอนุญาต
    โดยในการกอสร้างจะมีทีมงานวิศวกรของบริษัทเป็นผูตรวจสอบและควบคุมงาน

การผลิตงานโฆษณา

ในการผลิตงานโฆษณากับลูกค้า เจ.อาร์.ดีล มีการดําเนินการดังต่อไปนี้

(1) ทําสัญญาและทําความเขาใจกับลูกค้าถึงประเภทสื่อป้ายโฆษณา, ระยะเวลาในการโฆษณา,
    รูปแบบรายละเอียดของงานโฆษณา

(2) หลังจากนั้น อควา คอร์เปอเรชั่น จะส่งผ่านขั้นตอนการผลิตภาพโฆษณาต่อยังบริษัทอื่น
    เพื่อทําการผลิตงานตามแบบที่ไดตกลงไวกับลูกค้า
    ปจจุบันบริษัทไมมีนโยบายการผลิตภาพโฆษณาเอง
    โดยเฉพาะงานผลิตภาพด้วยมือที่ใช้แรงงานคนเป็นสําคัญ เนื่องจากบริษัทพิจารณาแลววา
    การจ้างผลิตภาพโฆษณามีตนทุนในการดําเนินงานที่ต่ำกวาการลงทุนในเครื่องจักรและทําการผลิตเอง
    อีกทั้งสื่อป้ายโฆษณาในแตละประเภทเหมาะกับลักษณะภาพพิมพที่แตกต่างกัน
    และในชวงที่บริษัทรับงานพร้อมกันเป็นจํานวนมาก
    การกระจายงานให้ผูผลิตภาพโฆษณาหลายรายทําให้บริษัทสามารถส่งมอบงานไดอยางรวดเร็วและทันตามกําหนด

(3) บริษัทผูผลิตภาพโฆษณาจะผลิตงานตามที่ไดรับ หลังจากทําการผลิตภาพเสร็จแลว
    บริษัทจะทําการตรวจสอบคุณภาพของภาพโฆษณา ให้ถูกต้องตามแบบที่ลูกค้าระบุไว ทั้งในดาน
    ขนาด วัสดุ สี และรูปแบบ

(4) เมื่อส่งมอบภาพโฆษณาแลว อควา คอร์เปอเรชั่น
    จะติดตั้งภาพโฆษณาในสื่อป้ายโฆษณาตามที่ไดตกลงกับลูกค้า

(5) ภายหลังการติดตั้งสื่อป้ายโฆษณา
    ฝายผลิตโฆษณาจะรายงานผลการติดตั้งให้ฝายการตลาดเพื่อตรวจเช็คความถูกต้องและความสมบูรณของงานให้เป็นไปตามเงื่อนไขที่ระบุไวในสัญญากับลูกค้า
    เมื่อฝายการตลาดรับรองความถูกต้องของงานแลว
    สวนลูกค้าสัมพันธจะทําการถายภาพสื่อป้ายโฆษณาที่เสร็จสมบูรณแลว
    และจัดส่งให้ลูกค้าเพื่อทำการตรวจสอบ

(6) เมื่อครบกําหนดการติดตั้งงานโฆษณาบริษัทจะรื้อถอนชิ้นงานโฆษณาออกจากจุดติดตั้ง
    โดยกรรมสิทธิ์ในชิ้นงานจะเป็นไปตามที่ระบุไวในสัญญา
    สวนใหญ่ลูกค้าจะไมต้องการมีกรรมสิทธิ์ในชิ้นงานโฆษณา
    เนื่องจากมักจะไมสามารถนํามาใช้งานต่อไดอีก

ภาวะอุตสาหกรรมและการแข่งขัน

อุตสาหกรรมเครื่องใช้ไฟฟ้า

เนื่องจากอุตสาหกรรมเครื่องใช้ไฟฟ้าเป็นอุตสาหกรรมที่มีผู้ผลิตเป็นจำนวนมากทั้งรายใหญ่และรายย่อย
ทำให้มีการผลิตสินค้าในอุตสาหกรรมนี้เป็นจำนวนมาก โดยมีการแข่งขันอย่างมาก
ทั้งในด้านราคาและการส่งเสริมการขายเพื่อแย่งชิงส่วนแบ่งการตลาด
ในอนาคตหากมีการปรับโครงสร้างภาษี ตามนโยบาย AFTA ที่ให้ลดอัตราภาษีนำเข้าเครื่องใช้ไฟฟ้า
ก็จะทำให้ราคาเครื่องใช้ไฟฟ้ามีแนวโน้มลดลงไปอีก อย่างไรก็ดี
ภาวะเศรษฐกิจถดถอยในปัจจุบันยังเป็นอุปสรรคที่สำคัญที่ทำให้ยอดขายของเครื่องใช้ไฟฟ้าไม่เติบโต

ภาวะการแข่งขันและผู้ประกอบการธุรกิจเช่าซื้อ

ตลาดเครื่องใช้ไฟฟ้ามีการขยายตัวตามกำลังซื้อที่เพิ่มมากขึ้น
สอดคล้องกับการฟื้นตัวของภาวะเศรษฐกิจในช่วง 2-3 ปีที่ผ่านมา
ได้ส่งผลให้ภาวะการแข่งขันในการทำธุรกิจเช่าซื้อทวีความรุนแรงขึ้น
เมื่อมีผู้ประกอบการอีกหลายรายเริ่มเข้ามาร่วมแชร์ส่วนแบ่งตลาดเพิ่มขึ้นทั้งสถาบันการเงินของภาครัฐและเอกชน
ทำให้ผู้ประกอบการรายเดิมต้องปรับตัวเข้าร่วมการแข่งขันอย่างหลีกเลี่ยงไม่ได้

ทั้งนี้ มีผู้ประกอบการหลายรายที่สามารถมีกลุ่มลูกค้าบางส่วนเป็นกลุ่มลูกค้าเดียวกับบริษัท ได้แก่
บริษัท
ซิงเกอร์ (ประเทศไทย) จำกัด (มหาชน) บริษัท อิออน ธนสินทรัพย์ (ไทยแลนด์) จำกัด
(มหาชน) บริษัท อีซี่บาย จำกัด (มหาชน) บริษัท เซทเทเลม (ประเทศไทย) จำกัด บริษัท จีอี
แคปปิตอล (ประเทศไทย) จำกัด บริษัท ฐิติกร จำกัด (มหาชน) บริษัท ไมด้า แอสเซ็ท จำกัด
(มหาชน) และบริษัท โดยผู้ประกอบการในธุรกิจการขายเช่าซื้อ
ธุรกิจสินเชื่อเพื่อเช่าซื้อสินค้าและธุรกิจสินเชื่อรายย่อยอื่นเพื่อซื้อสินค้าซึ่งเป็นบริการทางการเงินที่ทดแทนกันได้นั้น
แบ่งออกได้ 2 ประเภทหลัก คือ

1.  ผู้ประกอบการที่เป็นสถาบันการเงิน :
    ส่วนใหญ่เป็นสถาบันการเงินและบริษัทย่อยของสถาบันการเงิน ซึ่งได้แก่
    บริษัท บัตรกรุงไทย จำกัด (มหาชน) และธนาคารพาณิชย์ต่าง ๆ เป็นต้น

2.  ผู้ประกอบการที่ไม่ใช่สถาบันการเงิน : แบ่งออกเป็น 2 ประเภท คือ

    1.  ผู้ประกอบการที่ขายเช่าซื้อสินค้าภายใต้เครื่องหมายการค้าของบริษัทหรือบริษัทแม่เป็นหลัก
        อาทิ บริษัท ซิงเกอร์ (ประเทศไทย) จำกัด (มหาชน) (SINGER) และบริษัท เป็นต้น

    2.  ผู้ประกอบการที่ให้บริการสินเชื่อรายย่อยเพื่อซื้อสินค้า สินเชื่อเพื่อเช่าซื้อสินค้า หรือ
        ขายเช่าซื้อสินค้าสำหรับสินค้าหลายเครื่องหมายการค้า
        โดยผู้ประกอบการในกลุ่มนี้แบ่งออกเป็น 2 ประเภท คือ

        1.  ผู้ประกอบการที่ให้บริการสินเชื่อรายย่อยเพื่อซื้อสินค้า
            และสินเชื่อเพื่อเช่าซื้อผ่านร้าน
            คู่ค้าเป็นหลัก อาทิ บริษัท อิออน ธนสินทรัพย์ จำกัด (มหาชน) (AEONTS) บริษัท
            จีอี แคปปิตอล (ประเทศไทย) จำกัด (มหาชน) (First Choice) บริษัท
            อีซี่บาย จำกัด (มหาชน) (Easy Buy) บริษัท เซทเทเลม (ประเทศไทย) จำกัด
            เป็นต้น

        2.  ผู้ประกอบการที่ขายเช่าซื้อสินค้าผ่านสาขาของตนเองเป็นหลัก อาทิ บริษัท ไมด้า
            แอสเซ็ท จำกัด(มหาชน)

ธุรกิจให้บริการและผลิตสื่อป้ายโฆษณา

 ในไตรมาสที่ 2 ปี 2550 บริษัทได้นำเงินที่ได้มาจากการเก็บเงินจากพอร์ตลูกหนี้เดิมไปทำการลงทุนในบริษัท เจ.อาร์.ดีล จำกัด (ปัจจุบันเปลี่ยนชื่อเป็นบริษัท อควา คอร์เปอเรชั่น จำกัด (มหาชน)) ด้วยเงินลงทุน 150 ล้านบาท คิดเป็นสัดส่วนร้อยละ 50 โดยบริษัท อควา คอร์เปอเรชั่น จำกัด (มหาชน) ประกอบธุรกิจให้บริการเช่าพื้นที่ติดตั้งป้ายโฆษณา , จัดหาพื้นที่ , รับจ้างผลิตและติดตั้งงานโฆษณาประเภทต่าง ๆ โดยเน้นสื่อโฆษณาภายนอกที่อยู่อาศัยประเภทบิลบอร์ด (Billboard) บริษัท เล็งเห็นว่าธุรกิจให้เช่าพื้นที่ติดตั้งป้ายโฆษณาเป็นธุรกิจที่มั่นคง มีรายได้สม่ำเสมอจากการเช่าจากลูกค้าประจำ (Recurring Revenue) มีอัตราผลตอบแทนจากการลงทุนที่ดีและค่อนข้างแน่นอน อีกทั้งเป็นธุรกิจที่ต้องอาศัยความรู้ ความสามารถและความเชี่ยวชาญในธุรกิจเป็นอย่างดี บริษัทจึงมีความเชื่อมั่นว่าการลงทุนในธุรกิจประเภทสื่อโฆษณาจะเป็นการลงทุนที่ให้ผลตอบแทนที่ดีและยั่งยืนต่อผู้ถือหุ้นในระยะยาว สำหรับแนวโน้มในอุตสาหกรรมและสภาพการแข่งขันในอุตสาหกรรมสื่อโฆษณาประเภทสื่อป้ายโฆษณาภายนอกที่อยู่อาศัย มีลักษณะของการใช้กลไกราคาเป็นเครื่องมือในการจูงใจลูกค้ามากขึ้นโดยเฉพาะป้ายโฆษณาขนาดใหญ่ (Billboard) ซึ่งเป็นสื่อโฆษณาที่มีอัตราค่าโฆษณาค่อนข้างสูงเมื่อเทียบกับสื่อโฆษณาภายนอกที่อยู่อาศัยประเภทอื่น และเจ้าของสินค้าและบริการ รวมถึงเอเยนซี่มีแนวโน้มในการใช้สื่อโฆษณาภายนอกที่อยู่อาศัยขนาดเล็กที่มีอัตราการค่าโฆษณาต่ำกว่าในการโฆษณาแต่ละแคมเปญ ด้วยเหตุดังกล่าวทำให้ผู้บริการสื่อโฆษณาภายนอกที่อยู่อาศัยที่นำเสนอสื่อโฆษณาขนาดเล็กรูปแบบใหม่มีจำนวนเพิ่มขึ้น เนื่องจากการพัฒนาสื่อโฆษณาลักษณะดังกล่าวสามารถทำได้ค่อนข้างง่ายและใช้งบลงทุนไม่มาก ซึ่งบริษัท อควา คอร์เปอเรชั่น จำกัด (มหาชน) เองได้มีการปรับตัวในการพัฒนาสื่อโฆษณาทั้งหมดที่มีอยู่ทั้งขนาดใหญ่และขนาดเล็กให้มีสัดส่วนที่สมดุลมากขึ้น อย่างไรก็ตาม บริษัท อควา คอร์เปอเรชั่น จำกัด (มหาชน) เล็งเห็นว่า การเปลี่ยนแปลงดังกล่าวจะเป็นไปในลักษณะคล้อยตามสภาวะเศรษฐกิจ ซึ่งการใช้สื่อป้ายโฆษณาขนาดใหญ่ ยังจะคงเป็นสัดส่วนหลักของการใช้สื่อโฆษณาภายนอกที่อยู่อาศัยต่อไป นอกจากนี้บริษัท อควา คอร์เปอเรชั่น จำกัด (มหาชน) ยังได้มีการขยายธุรกิจออกไปครอบคลุมไปถึงธุรกิจสื่อโฆษณาทางโทรทัศน์ และธุรกิจการโฆษณาประชาสัมพันธ์การตลาด 

ข้อจำกัดการประกอบธุรกิจ

-ไม่มี-